b"\n_START_ARTICLE_\nCorba de Viviani\n_START_PARAGRAPH_\nLa corba de Viviani o finestra de Viviani \xc3\xa9s una corba algebraica a l'espai tancada, definida com la intersecci\xc3\xb3 d'una esfera i d'un cilindre de radi meitat del de l'esfera, i que passa pel centre de l'esfera. _NEWLINE_Vincenzo Viviani va proposar el 1692 el problema d'arquitectura seg\xc3\xbcent: es tractava de perforar una c\xc3\xbapula hemisf\xc3\xa8rica per quatre finestres de tal manera que la superf\xc3\xadcie restant de la c\xc3\xbapula sigui quadrable. John Wallis, Gottfried Wilhelm Leibniz i Johann Bernoulli van estudiar de forma natural el cas simple de finestres circulars, i van haver d'estudiar la corba intersecci\xc3\xb3 del cilindre i de l'hemisferi, donant a aquesta corba el nom de \xc2\xabfinestra de Viviani\xc2\xbb._NEWLINE_L'arquitecte Paul Andreu va dissenyar la c\xc3\xbapula del Museu mar\xc3\xadtim d'Osaka, disposant les armadures segons una xarxa de corbes de Viviani paral\xc2\xb7lels."